section_heading: Dimenzije
paragraph_text: Makemake je trenutno drugi najveći poznati i najsjajniji objekt Kuiperovog pojasa. Točan oblik patuljastog planeta planeta nije poznat, ali prema podatcima dobivenim od svemirskih teleskopa Spitzer i Herschell pretpostavlja se da je veoma blizu kuglastog oblika. Praćenjem okultacije zvijezde u travnju 2011. došlo se do dimenzija 1502 x 1430 km, sa srednjim promjerom od 1466 km. Dimenzije su poznate s točnošću od otprilike 1,5 %.